Държавен вестник, бр. 10, 2018 г., стр. 47

БРОЙ  10	
Д Ъ Р Ж А В Е Н  В Е С Т Н И К 	
СТР.  47  
мили дружеството за промяната, е необходимо 
да приложите към заявлението заверени от Вас 
(при подадено електронно заявление – скани­
рани) копия от официалните документи, удос­
товеряващи това обстоятелство:
– при промяна на ЕГН – удостоверителен 
документ от съответната служба ГРАО към 
Министерството на регионалното развитие и 
благоустройството, обслужваща общината по 
постоянен адрес, или друг документ, съгласно 
действащото в страната законодателство;
– при промяна на имената – удостоверение за 
сключен граждански брак, съдебно решение (за 
развод, промяна на имена и др.), удостоверение 
за идентичност на имена или друг документ, съ­
гласно действащото в страната законодателство. 
Личната карта не е документ, удостоверяващ 
промяна в трите имена или ЕГН на осигурено­
то лице, и в тази връзка липсва необходимост 
и основание да се прилага копие от нея към 
заявлението за прехвърляне.
При прехвърляне на средства на Вашия съп­
руг или на Ваши роднини по права линия до 
втора степен е необходимо да приложите към 
заявлението собственоръчно заверени копия 
от документи, удостоверяващи брачната или 
родствената връзка. 
Едновременно с подаване на заявлението за 
прехвърляне се подписва и осигурителен договор 
с „новото“ дружество (съответно допълнително 
споразумение – при наличие на вече сключен 
друг договор за осигуряване в същия фонд). 
Договорът Ви (съответно допълнителното 
споразумение) с „новото“ дружество влиза в 
сила в деня на прехвърляне на средствата Ви 
по сметката на фонда, управляван от „новото“ 
дружество.
Лицето, което приема заявлението, е длъжно 
да му постави входящ номер и да попълни в 
него и в осигурителния договор, съответно в 
допълнителното споразумение, определените за 
дружеството данни. Служителят на дружеството 
е длъжен да удостовери приемането с име, длъж­
ност и подпис, а осигурителният посредник – с 
име, служебен номер и подпис, и да Ви върне 
екземпляр от заявлението и от договора. При 
подаване на електронно заявление електронно 
копие от него и от осигурителния договор, под­
писани с електронния подпис на дружеството, 
ще бъдат изпратени на Вашия e-mail адрес.
4. Разглеждане на заявлението от дружество­
то, управляващо фонда, в който сте осигурен
Дружеството, в чийто фонд сте осигурен („ста­
рото“ дружество), няма да приеме заявлението 
Ви, ако то е без нотариална заверка на подписа 
(съответно – електронното заявление не е под­
писано с квалифициран електронен подпис), с 
непопълнени или неправилно попълнени данни. 
В такъв случай „новото“ дружество е длъжно 
да анулира заявлението Ви и да Ви уведоми за 
това в 7-дневен срок с писмо с обратна разпис­
ка или чрез осигурителен посредник писмено 
срещу подпис (съответно – по електронен път 
с електронен подпис).
„Старото“ дружество ще откаже да прехвърли 
Вашите средства, когато: 
– нямате право на прехвърляне съгласно т. 2;
– в осигурителния договор на работодателя/
другия осигурител, който Ви е осигурявал, е 
предвидено ограничение за прехвърляне на 
средствата, натрупани от техни вноски. 
Извън това „старото“ дружество може да 
откаже да разгледа заявлението Ви, когато:
– Вашите имена или ЕГН не съвпадат с акту­
ални данни в документите, с които то разполага, 
и към заявлението не са приложени документи­
те, удостоверяващи промяна в личните данни; 
– в заявлението не е отбелязано изрично 
основанието за прехвърляне;
– в заявлението не е записан номерът на 
осигурителния договор (с изключение на слу­
чаите, когато желаете да прехвърлите всички 
натрупани по индивидуалната Ви партида сред­
ства, за които не е предвидено ограничение), 
отбелязаният номер не съвпада с номера на 
договора в документите на дружеството или 
по този договор няма натрупани средства от 
посочения в заявлението източник на средства;
– при прехвърляне на средства на съпруг 
или роднини към заявлението не са приложени 
копия от документите, удостоверяващи брачната 
или родствената връзка.
Отказът на „старото“ дружество се изпраща 
до „новото“ дружество, от което имате право 
да получите заверено (съответно – електронно) 
копие от заявлението, съдържащо мотивите за 
отказа. 
5. Подаване на възражение срещу отказ за 
прехвърляне
Процедурите по прехвърляне на натрупаните 
средства по индивидуалните партиди в друг 
ДПФ за всички лица с регистрирани заявле­
ния за прехвърляне в рамките на един месец 
започват в първия работен ден на следващия 
месец. В началото на месеца, следващ месеца, 
през който сте подали заявлението, проверете 
в „новото“ дружество дали заявлението Ви е 
уважено. В случай на отказ можете да подадете 
възражение чрез „новото“ дружество. Необходи­
мо е да се осведомите от него за срока за това. 
Към възражението трябва да приложите всички 
писмени доказателства, на които то се основава, 
а при несъответствие или промяна на Вашите 
имена или ЕГН – и заверени от Вас копия от 
официалните документи, удостоверяващи съот­
ветните данни. „Старото“ дружество е длъжно 
да Ви изпрати решението си по подаденото от 
Вас възражение с писмо с обратна разписка. 
Когато заявлението за прехвърляне е пода­
дено като електронен документ, възражението 
може да се подаде по електронен път, подписано 
с квалифициран електронен подпис, валиден 
към датата на извършване на електронното 
изявление. В такъв случай към него се прилагат 
сканирани копия от документите в подкрепа 
на възражението, а „старото“ дружество ще Ви 
уведоми за решението си по електронен път.
6. Оттегляне на подаденото заявление
Вие можете да оттеглите заявлението си 
до 5-о число на месеца, в който се прехвърлят 
средствата по т. 9, като подадете в „новото“ 
дружество искане по образец. Искането се по­